[{"text_idx": "#000000", "text": "Mae Mei Mac wedi ymweld a\u0302 channoedd o ysgolion hyd a lled Cymru\u2019n creu barddoniaeth gyda phobl ifanc. Mei oedd Bardd Plant Cymru o 2000 i 2001 a bu ei waith ar faes llafur TGAU a Lefel A ac mae\u2019n dal i deithio i sgwennu cerddi gyda disgyblion a thrafod gwaith beirdd eraill ar feysydd llafur TGA a Lefel A."}, {"text_idx": "#000001", "text": "Diolch yn fawr iawn am ddoe, pawb wedi mwynhau yn arw. Dwi wedi mopio, mae\u2019n swnio fel anthem go iawn! \u2013 Pennaeth Ysgol Borth y Gest"}, {"text_idx": "#000002", "text": "Cafwyd cais am wythnos gyfan o sesiynau yn yr ysgolion cynradd sy\u2019n bwydo Ysgol Y Creuddyn. Y thema\u0302u oedd \u2018Fy ardal Leol\u2019 a dyma ffrwyth llafur y plant, yng nghwmni Mei:"}, {"text_idx": "#000003", "text": "Dacw Owain Dafydd yn gyrru ei ddefaid main\nO dan yr onnen \u2019sgyrnog yn llawn o grawcian brain,\nAc ylwch Edward Powall yn pasio drws yr Io\u0302r\nYn mynd, fel mae ers talwm i arwain lleisiau\u2019r co\u0302r."}, {"text_idx": "#000005", "text": "Dan dyrau main yr eglwys sy\u2019n canu clychau Crist\nMae heddiw llawer stori a sawl hen atgof trist;\nMae Edward, Sia\u0302n ac Owain wedi ein gadael ers tro byd\nOnd yma yn eu hysbryd maen nhw\u2019n gwmni i ni o hyd."}, {"text_idx": "#000007", "text": "Mae\u2019n fol buwch tu allan. Cyn i\u2019r lo\u0302n wneud ei synau\nMae sa\u0303n llenwi silffoedd a hen glecian cratiau.\n\u201cMae gyrrwyr y loris eisiau bwyd yn eu boliau!\u201d"}, {"text_idx": "#000008", "text": "Mae milltir i\u2019w gerdded, cariadon i\u2019w trafod\nParablu di-ddiwedd. Mae\u2019r pennaeth yn barod.\n\u201cMae yna wersi i\u2019w dysgu a byd i\u2019w ddarganfod!\u201d"}, {"text_idx": "#000009", "text": "\u201cTra\u2019n towio\u2019ch tai gwynion ar eich gwyliau rhaid cofio,\nPeidiwch a\u0302 tecstio! Cym\u2019rych ofal wrth ddreifio\nNeu ar strydoedd Abergele bydd llawer o gwyno!\u201d"}, {"text_idx": "#000011", "text": "\u201cAnghofiwch eich rhuthro, eich ras a\u2019ch cynhyrfu!\nO hen dw\u0302r Mihangel i galon y \u2019sbyty\nBydd popeth yn dal yma eto yfory...\u201d"}, {"text_idx": "#000012", "text": "Mei Mac ac Ysgol Glan Morfa"}, {"text_idx": "#000017", "text": "Mei Mac ac Ysgol Llangelynnin"}, {"text_idx": "#000020", "text": "Mei Mac ac Ysgol Morfa Rhiannedd"}, {"text_idx": "#000025", "text": "Mei Mac ac Ysgol Bod Alaw"}, {"text_idx": "#000031", "text": "Beth bynnag ddaw yfory, beth bynnag yn y byd,\nOs daw y mo\u0302r i mewn drachefn a chuddio pob un stryd\nMi fydd y Gogarth yno, fel y nos a\u2019r wawr, o hyd."}, {"text_idx": "#000037", "text": "O bydded i\u2019r Creuddyn barhau!"}, {"text_idx": "#000054", "text": "Llunio cerdd efo plant Bl 5 a 6 ar thema\u2019r ysgol, \u2018Adar\u2019 a \u2018Sgrechian\u2019"}, {"text_idx": "#000055", "text": "\u201cMae\u2019r gwrychoedd yn ffrwydro!\u201d meddai\u2019r Gwcw o bell,\n\u201cMae\u2019r oerfel yn hanes, mi ddaw pethau\u2019n well.\u201d"}, {"text_idx": "#000056", "text": "\u201cDwi\u2019n fodlon dod i chwarae,\u201d meddai\u2019r Sgrech y Coed\n\u201cOnd arhosa\u2019 i \u2018run eiliad os glywa\u2019 i sw\u0302n troed.\u201d"}, {"text_idx": "#000057", "text": "\u201cRoedd croesi\u2019r anialwch a\u2019r tonnau yn strach,\nOnd mae\u2019n braf cael bod adref\u201d meddai\u2019r Wennol fach."}, {"text_idx": "#000058", "text": "\u201cDwyn tsips o dy law a chael hwyl am dy ben\nDyna yw \u2018mhethau!\u201d meddai\u2019r Wylan wen."}, {"text_idx": "#000059", "text": "\u201cOs am hedfan yn uwch na neb \u2013 fi yw\u2019r un!\u201d\nMeddai\u2019r hebog yn haerllug wrth ddangos ei hun."}, {"text_idx": "#000060", "text": "\u201cMi gewch grawcian a brolio am eich campau chwim,\nMeddai\u2019r hen, hen Dylluan, \u201cOnd dwi\u2019n dweud dim...\u201d"}, {"text_idx": "#000061", "text": "Canolfan Wyddoniaeth newydd M-SParc, Gaerwen"}, {"text_idx": "#000062", "text": "Roedd angen cerdd ddifyr i gyd-fynd ag agor canolfan dechnoleg newydd M-Sbarc, Mo\u0302n. Dyma\u2019r gerdd a luniwyd gan Bl 5 a 6 mewn sesiwn hwyliog efo Mei."}, {"text_idx": "#000075", "text": "Llunio anthem efo Bl 3,4, 5 a 6."}, {"text_idx": "#000078", "text": "Dan adain gle\u0302n, cyfeillgar athrawon gorau\u2019r byd\nCaf ddeall tro\u2019r tymhorau a llanw a thrai y byd.\nCaf brofi gwledydd lliwgar o \u2018nghadair fechan i\nA chrwydro rhyfeddodau sydd ochr draw i\u2019r lli."}, {"text_idx": "#000079", "text": "Tra bydd Pont Cim yn sefyll i\u2019n cario dros y dw\u0302r,\nAc esgyrn Beuno\u2019n gorwedd yn dawel dan y tw\u0302r.\nTra bydd Maen Dylan gadarn yn herio\u2019r tonnau trwm\nA Chromlech Bachwen unig yn cofio\u2019r oesoedd llwm"}]